ΠΑΝΕΠΙΣΤΗΜΙΟ ΘΕΣΣΑΛΙΑΣ

ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

|  |
| --- |
| ΒΟΛΟΣ  |

|  |  |
| --- | --- |
|  |  Διαδικτυακά περιβάλλοντα μάθησηςυπεύθυνος: Κολλιασ Βασίλειος φοιτήτριες: ζαχαρη Μαρία (Α. μ. : 0116079) μοδεα Στεφανία (Α. μ. : 0116028) παππά Κωνσταντίνα (Α. μ. : 0116176)εξάμηνο: 7οακαδημαϊκό έτος: 2019-2020 |

**ΤΜΗΜΑ:** ΤΡΙΤΗΣ

**ΟΜΑΔΑ:** ΚΩΝΣΤΑΝΤΙΝΟΠΟΛΙΤΙΣΣΕΣ

**ΘΕΜΑ:** ΕΘΕΛΟΝΤΙΣΜΟΣ

<http://konstantinopolitisses3.pbworks.com/w/page/136298628/FrontPage>

Ο ΕΘΕΛΟΝΤΙΣΜΟΣ ΣΤΗ ΖΩΗ ΜΑΣ

Η τάξη μας είναι μια Στ΄ Δημοτικού σε ένα σχολείο της Μαγνησίας αποτελούμενη από 18 μαθητές. Με αφορμή την «Εβδομάδα εθελοντισμού» που διοργανώνει το σχολείο μας, ο διευθυντής ανέθεσε στην τάξη μας να παρουσιάσουμε τη δράση και την οργάνωση μερικών εθελοντικών ομάδων της Ελλάδας. Εμείς ως τάξη θα πρέπει να πληροφορήσουμε το υπόλοιπο σχολείο μέσα από το wiki που θα δημιουργήσουν οι μαθητές, για τις εθελοντικές ομάδες και γενικότερα για την αξία του εθελοντισμού στην κοινωνία. Για τη διερεύνηση της έννοιας του εθελοντισμού και τη συμβολή αυτού στην κοινωνία θα υλοποιήσουμε project τεσσάρων εβδομάδων (1 ώρα την εβδομάδα), αξιοποιώντας το μάθημα της Κοινωνικής και Πολιτικής Αγωγής (4η ενότητα, Α΄ θεματικής, 1ο κεφάλαιο), για να ενημερώσουμε τους μαθητές για τα προβλήματα που αντιμετωπίζουν τόσο οι άνθρωποι, όσο και τα ζώα και το περιβάλλον κυρίως στον Ελλαδικό χώρο και θα συζητήσουμε για το πως μπορεί να βοηθήσει στην αντιμετώπιση αυτών ο εθελοντισμός. Ακόμα θα αξιοποιήσουμε ενότητες του μαθήματος της Γλώσσας οι οποίες θα βοηθήσουν τους μαθητές στη σύνταξη των κειμένων τους.

 Στο project μας θα χρησιμοποιήσουμε το εργαλείο PB works για την υποβολή των εργασιών των μαθητών προς επεξεργασία και σχολιασμό από τους συμμαθητές τους, για την δημιουργία συλλογικών κειμένων και για την υλοποίηση αφίσας για την προώθηση του εθελοντισμού.

#  Άμεσοι στόχοι του PB works

Οι μαθητές επιδιώκεται:

1. να συνειδητοποιήσουν το ρόλο τους στην αντιμετώπιση των κοινωνικών προβλημάτων και να προτείνουν λύσεις.

(<http://ebooks.edu.gr/modules/document/file.php/DSDIM-F115/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%94%CE%B1%CF%83%CE%BA%CE%AC%CE%BB%CE%BF%CF%85/10-0181_Perivallontiki-Ekpaideusi_ST-Dim_BK.pdf>)

1. να βιώσουν την αξία του εθελοντισμού μέσα από την επαφή και συνεργασία με εθελοντικές ομάδες.

(<https://noiazomaikaidrw.gr/meletes-gia-ton-ethelontismo/>)

# Επεξήγηση διδακτικών στόχων:

Η επιλογή του πρώτου διδακτικού στόχου έγινε διότι ως εκπαιδευτικοί επιδιώκουμε να φέρουμε σε επαφή τους μαθητές με θέματα που απασχολούν την κοινωνία, μέλη της οποίας είναι και οι ίδιοι. Να ερευνήσουν μερικά κοινωνικά θέματα, να μάθουν για τις αιτίες που τα προκαλούν και να προτείνουν λύσεις για την αντιμετώπισή τους.

Στη σημερινή εποχή παρατηρούμε επίσης, πως οι μαθητές αγνοούν τα βασικά ανθρώπινα δικαιώματα, όπως και την αξία της ανιδιοτελούς προσφοράς. Για αυτούς τους λόγους αποφασίσαμε να θέσουμε το δεύτερο στόχο ώστε να τους φέρουμε σε επαφή με εκπροσώπους εθελοντικών ομάδων, οι οποίες προάγουν το σεβασμό και βοηθούν τα παιδιά να συνειδητοποιήσουν ότι μέσα από τη δράση των πολιτών και την ευαισθητοποίησή τους μπορεί να βελτιωθεί η καθημερινότητά τους.

# Έμμεσοι στόχοι του εκπαιδευτικού από τη χρήση του εργαλείου PB works:

 Οι μαθητές επιδιώκεται με τη χρήση του συγκεκριμένου λογισμικού να αναπτύξουν δεξιότητες συνεργασίας και επικοινωνίας με τους συμμαθητές τους. Ακόμα, με την εμπλοκή τους στη διαδικασία αυτή αναμένεται να καταστούν ικανοί να επιλέγουν τις σημαντικότερες πληροφορίες που θα χρησιμοποιήσουν για την ολοκλήρωση των δραστηριοτήτων τους.

Προγραμματισμός της διδασκαλίας

 Αρχικά, η πρώτη μας μέριμνα θα είναι να αφιερώσουμε ένα μάθημα στο οποίο θα εξηγήσουμε στους μαθητές τη λειτουργία του PB works ώστε να μπορούν να το χρησιμοποιούν αυτόνομα.

# 1Η ΕΒΔΟΜΑΔΑ:

Εμείς ως εκπαιδευτικοί για να εισάγουμε τους μαθητές γνωσιολογικά και ψυχολογικά στην ιδέα του εθελοντισμού παρουσιάζουμε τρία βίντεο σχετικά με τους οργανισμούς που δραστηριοποιούνται στον τομέα αυτό. Τα βίντεο αυτά αφορούν:

 1) τον οργανισμό «Χαμόγελο του Παιδιού» που δραστηριοποιείται στην προστασία των δικαιωμάτων του παιδιού <https://www.youtube.com/watch?v=WBAJQEPccEc>

2) τον «Αρκτούρο» για την προστασία των ζώων <https://www.youtube.com/watch?v=FXGIWHWOc0A>

3)και τον οργανισμό «iSea»για την προστασία του περιβάλλοντος <https://el-gr.facebook.com/iSea.org/videos/vb.569291716578036/783260131847859/?type=2&theater>

 Με βάση τα βίντεο που παρακολουθήσαμε συζητούμε με τους μαθητές για τις δυσκολίες που εμφανίζονται στην καθημερινότητά μας και επηρεάζουν τα παιδιά, τα ζώα και το περιβάλλον. Με αφορμή τις απαντήσεις τους, θέτουμε τον προβληματισμό τι μπορεί να κάνει ο καθένας μας για να μειώσει ή να εξαλείψει τέτοια φαινόμενα, ώστε να συζητήσουμε για τη δράση των εθελοντικών οργανισμών (*1ος άμεσος στόχος του PB works*). Ωστόσο, δεν παραλείπουμε να ρωτήσουμε τα παιδιά αν θεωρούν πως υπάρχουν μειονεκτήματα και ποια είναι αυτά από τη συμμετοχή ενός ατόμου σε έναν εθελοντικό οργανισμό.

 Οι οργανισμοί με τους οποίους θα ασχοληθούν οι μαθητές είναι το Χαμόγελο του Παιδιού, το οποίο φροντίζει για την προστασία ανυπεράσπιστων παιδιών, ο Αρκτούρος, που ασχολείται με τη φροντίδα άγριων ζώων και ο οργανισμός iSea που δραστηριοποιούνται στον τομέα της προστασίας του περιβάλλοντος.

 Την τάξη μας θα επισκεφθούν τρεις εκπρόσωποι των παραπάνω εθελοντικών οργανώσεων που θα ενημερώσουν τους μαθητές για τις δράσεις που υλοποιούν. Έχουμε ήδη επισημάνει στους μαθητές ότι θα πρέπει να πάρουν συνέντευξη από τους εκπροσώπους στο τέλος της ενημέρωσης (*2ος άμεσος στόχος του PB works*). Για το λόγο αυτό έχουμε χωρίσει τους μαθητές σε 3 ομάδες των έξι ατόμων όπου η κάθε ομάδα θα αναλάβει να πραγματοποιήσει συνέντευξη σε έναν εκπρόσωπο θέτοντας δυο ερωτήσεις που έχουμε προηγουμένως συναποφασίσει στην τάξη με τους μαθητές. Οι συνεντεύξεις θα βιντεοσκοπούνται από ένα άτομο της ομάδας με τη σύμφωνη γνώμη των συμμετεχόντων. Τα **βίντεο** των συνεντεύξεων θα αναρτηθούν στην αντίστοιχη σελίδα του PΒ works, όπου οι μαθητές κάθε ομάδας οφείλουν να παρακολουθήσουν και τα βίντεο των υπολοίπων ομάδων και να εντοπίσουν τα κοινά χαρακτηριστικά που παρουσιάζουν οι τρεις οργανισμοί σε σχέση με τα ερωτήματα που τους έθεσαν. Ο εντοπισμός των κοινών χαρακτηριστικών των τριών οργανισμών θα βοηθήσει στη σύνταξη του τελικού κειμένου.

#  2Η ΕΒΔΟΜΑΔΑ:

 Μέσα σε αυτές τις τρεις ευρύτερες ομάδες (των 6 ατόμων) οι μαθητές θα εργαστούν σε δυο μικρότερες υποομάδες των 3 ατόμων (βλ. Σχήμα 1) για να απομαγνητοφωνήσουν και να καταγράψουν σε αρχείο word τα λεγόμενα των εκπροσώπων για τα δύο ερωτήματα που τους έθεσαν. Οι δύο υποομάδες που έχουν τον ίδιο οργανισμό θα πρέπει να αποφασίσουν από κοινού ποιο ερώτημα θα αναλάβει να απομαγνητοφωνήσει η κάθε μία. (*Έμμεσος στόχος από τη χρήση του PB works: Συνεργασία των μαθητών*). Οι δύο αυτές υποομάδες που έχουν τον ίδιο οργανισμό θα δημιουργήσουν ένα κοινό κείμενο στην πλατφόρμα του PB works, το οποίο θα έχει τη δομή μίας **περίληψης** και θα περιλαμβάνει και τα δυο ερωτήματα που έθεσαν στους εκπροσώπους. Για την υποστήριξη της εργασίας των μαθητών στη δημιουργία των περιλήψεων υπάρχει υπερσύνδεσμος που τους ανακατευθύνει σε ιστοσελίδα, η οποία εμπεριέχει τα στάδια δημιουργίας μιας περίληψης.

 Η δημιουργία των συγκεκριμένων κειμένων έχει ως στόχο την αξιοποίηση αυθεντικών καταστάσεων, όπως είναι η συνέντευξη των μαθητών από τους εκπροσώπους των εθελοντικών οργανισμών για την ανάπτυξη των δεξιοτήτων γραφής κειμένων και ειδικότερα της περίληψης, αξιοποιώντας το μάθημα της Γλώσσας. Μετά τη δημιουργία των τελικών κειμένων η κάθε ομάδα θα εισέρχεται στην πλατφόρμα και θα διαβάζει τα κείμενα που αφορούν τους άλλους οργανισμούς, σχολιάζοντας και προτείνοντας βελτιώσεις που μπορούν να πραγματοποιηθούν με βάση τα κριτήρια μιας σωστής περίληψης που υπάρχουν στην ιστοσελίδα.

Τα τρία αυτά κείμενα θα αξιοποιηθούν για τη δημιουργία ενός τελικού συλλογικού κειμένου και μίας αφίσας, τα οποία θα αναρτηθούν στην ιστοσελίδα του σχολείου για την ενημέρωση και των υπολοίπων μαθητών σχετικά με τον εθελοντισμό.

**Σχήμα 1:** Χωρισμός της τάξης για την υλοποίηση του πρώτου μέρους του project

# 3Η ΕΒΔΟΜΑΔΑ:

#

Τέλος, αφού και οι τρεις ευρύτερες ομάδες έχουν μελετήσει τα κείμενα των άλλων οργανισμών, τους προτείνουμε τη δημιουργία ενός κειμένου και μιας αφίσας τα οποία θα αναρτήσουν στην ιστοσελίδα του σχολείου για την ευαισθητοποίηση και των υπολοίπων συμμαθητών τους ώστε να ασχοληθούν και εκείνοι με εθελοντικές δράσεις.

 Για το λόγο αυτό τους χωρίζουμε σε νέες ομάδες των 6 ατόμων στις οποίες θα υπάρχουν μέλη και από τις τρεις προηγούμενες ομάδες, ώστε να αξιοποιήσει ο κάθε μαθητής τις γνώσεις που αποκόμισε από την αρχική ομάδα του. Οι 3 νέες ομάδες (6 ατόμων) θα δημιουργήσουν ένα **τελικό κοινό κείμενο πειθούς στο PB works** αξιοποιώντας τα τρία κείμενα που είχαν δημιουργήσει οι μαθητές προηγουμένως (ένα για το Χαμόγελο του Παιδιού, ένα για τον Αρκτούρο και ένα για την οργάνωση iSea), στο οποίο θα ενημερώνουν τα υπόλοιπα παιδιά του σχολείου για τη σημασία του εθελοντισμού.

 Συγκεκριμένα, η 1η ομάδα θα αναλάβει να συγκεντρώσει από αυτά τα κείμενα τα κοινά σημεία που παρουσιάζουν οι τρεις οργανισμοί σε σχέση με το πρώτο ερώτημα που έθεσαν στους εκπροσώπους, η δεύτερη ομάδα θα μελετήσει και θα καταγράψει τα κοινά χαρακτηριστικά για το 2ο ερώτημα και τέλος η τρίτη ομάδα θα αναζητήσει στο διαδίκτυο τι πρέπει να προσέχει κάποιος (τους κινδύνους) προτού αποφασίσει να συμμετέχει σε έναν εθελοντικό οργανισμό. (*Έμμεσος στόχος από τη χρήση του PB works: Επιλογή των κατάλληλων πληροφοριών για την ολοκλήρωση των δραστηριοτήτων*). Με τις πληροφορίες που θα συγκεντρώνουν και οι τρεις ομάδες θα δημιουργήσουν ένα κείμενο πειθούς – επιχειρηματολογίας στην αντίστοιχη σελίδα του PB works. Η δημιουργία του συγκεκριμένου κειμένου επιδιώκει την εφαρμογή των γνώσεων που προσφέρει το μάθημα της Γλώσσας σε σχέση με τη δημιουργία κειμένων πειθούς. Για τη δημιουργία του κειμένου υπάρχει η δυνατότητα επίσκεψης του ηλεκτρονικού σχολικού βιβλίου της Γλώσσας (Ψηφιακό Σχολείο), ώστε να αποκτήσει το κείμενο την κατάλληλη δομή και περιεχόμενο για την ανάρτησή του στην ιστοσελίδα του σχολείου.

#  4Η ΕΒΔΟΜΑΔΑ:

 Για τη δημιουργία της **αφίσας**, η οποία θα αναρτηθεί στην ιστοσελίδα του σχολείου, η κάθε ομάδα θα επιλέξει τα σημαντικότερα στοιχεία από αυτά που κατέγραψε στο τελικό κείμενο για την προώθηση του εθελοντισμού.

 Η δημιουργία της αφίσας θα πραγματοποιηθεί με τη χρήση της πλατφόρμας του PB works, με στόχο την αλληλεπίδραση και την ταυτόχρονη διόρθωση του κειμένου της αφίσας και από τις τρεις ομάδες καθώς και του προγράμματος Microsoft Word για την επεξεργασία του φόντου. Για την αξιολόγηση της καταλληλότητας της αφίσας παρατίθεται στην αντίστοιχη σελίδα του wiki ένα κατάλληλο παράδειγμα αφίσας, ενώ υπάρχει η δυνατότητα να μελετήσουν οι μαθητές την κατάλληλη ενότητα του σχολικού βιβλίου της Γλώσσας («Ενότητα 15: Κινηματογράφος-θέατρο»), η οποία αναφέρεται εμπεριέχει τα χαρακτηριστικά που πρέπει να έχει μία αφίσα. Με την εργασία των μαθητών στη δημιουργία της αφίσας, τίθεται το πλαίσιο για την αξιοποίηση του μαθήματος της Γλώσσας, ενώ αναμένεται η καλλιέργεια της αφαιρετικής και κριτικής ικανότητας των μαθητών, μέσω της επιλογής των σημαντικότερων πληροφοριών που θα γραφούν σε αυτή.

Η υλοποίηση της συγκεκριμένης δραστηριότητας ολοκληρώνεται με την ανάρτηση της αφίσας στην ιστοσελίδα του σχολείου.

# «ΕΒΔΟΜΑΔΑ ΕΘΕΛΟΝΤΙΣΜΟΥ »

 Τέλος, όλοι οι μαθητές για την «Εβδομάδα Εθελοντισμού» θα παρουσιάσουν στις υπόλοιπες τάξεις του σχολείου τα κείμενα που είχαν δημιουργήσει για τον κάθε οργανισμό ξεχωριστά (Χαμόγελο του Παιδιού, iSea και Αρκτούρος), ενώ θα τους ενημερώσουν για το κείμενο και την αφίσα που έχουν αναρτήσει στην ιστοσελίδα τους σχολείου τους ώστε να τα μελετήσει όποιος ενδιαφέρεται να συμμετέχει σε αντίστοιχες εθελοντικές δράσεις.

ΒΙΒΛΙΟΓΡΑΦΙΑ

Αδάμ, Δ. *Πώς γράφουμε περίληψη.* (26 Σεπτεμβρίου 2010). Ανακτήθηκε από: <http://paidio.blogspot.com/2010/09/blog-post_7674.html>

Ηλεκτρονικό βιβλίο Γλώσσας, Στ’ Δημοτικού. Α’ τεύχος. Ανακτήθηκε από: http://ebooks.edu.gr/modules/document/file.php/DSDIM-F102/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%9C%CE%B1%CE%B8%CE%B7%CF%84%CE%AE/10-0156-02\_Glossa\_ST-Dim\_BM-T1.pdf (σελίδα 93)

 Ηλεκτρονικό βιβλίο Γλώσσας, Στ’ Δημοτικού. Γ’ τεύχος. Ανακτήθηκε από: http://ebooks.edu.gr/modules/document/file.php/DSDIM-F102/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%9C%CE%B1%CE%B8%CE%B7%CF%84%CE%AE/10-0160-02\_Glossa\_ST-Dim\_BM-T3.pdf (σελίδα 71)

Διαδραστικά Σχολικά Βιβλία, Περιβαλλοντική Εκπαίδευση, Στ΄ Δημοτικού. Ανακτήθηκε 16 Ιανουαρίου 2020, από:

 <http://ebooks.edu.gr/modules/document/file.php/DSDIM-F115/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%94%CE%B1%CF%83%CE%BA%CE%AC%CE%BB%CE%BF%CF%85/10-0181_Perivallontiki-Ekpaideusi_ST-Dim_BK.pdf>

Μελέτες για τον εθελοντισμό στο σχολείο. Ανακτήθηκε από <https://noiazomaikaidrw.gr/meletes-gia-ton-ethelontismo/>

# ΦΩΤΟΓΡΑΦΙΕΣ

* Η φωτογραφία της αρχικής σελίδας και η αφίσα, ανακτήθηκαν από:

<https://www.google.com/search?q=%CE%B5%CE%B8%CE%B5%CE%BB%CE%BF%CE%BD%CF%84%CE%AD%CF%82&rlz=1C1AOHY_elGR712GR712&sxsrf=ACYBGNRVWk2ndbZsRC2u8rGsZ_QnwByQ3A:1581027699047&source=lnms&tbm=isch&sa=X&ved=2ahUKEwiixIaT-73nAhVLK1AKHZPsBskQ_AUoAXoECAwQAw>

* Η φωτογραφία της σελίδας «Συνεντεύξεις από τους εκπροσώπους», ανακτήθηκε από:

 <https://www.google.com/search?q=%CE%B5%CE%B8%CE%B5%CE%BB%CE%BF%CE%BD%CF%84%CE%B9%CF%83%CE%BC%CE%BF%CF%82+%CE%B1%CF%80%CE%BF%CF%86%CE%B8%CE%B5%CE%B3%CE%BC%CE%B1%CF%84%CE%B1&rlz=1C1AOHY_elGR712GR712&sxsrf=ACYBGNRkCnZqL20hlQFp6CbuGHOIdRUwUA:1581040830643&source=lnms&tbm=isch&sa=X&ved=2ahUKEwiXzteIrL7nAhUDDuwKHYc4DTYQ_AUoAXoECAwQAw&biw=800&bih=466>

* Οι φωτογραφίες στις σελίδες «Κείμενα για τους οργανισμούς» και «Τελικό κείμενο και αφίσα», ανακτήθηκαν από:

<https://www.google.com/search?q=%CE%B5%CE%B8%CE%B5%CE%BB%CE%BF%CE%BD%CF%84%CE%B9%CF%83%CE%BC%CE%BF&rlz=1C1AOHY_elGR712GR712&sxsrf=ACYBGNS5eUgMOSzu0AfDbl8Czr-CxOE2Jw:1581042454403&source=lnms&tbm=isch&sa=X&ved=2ahUKEwjZ7_mOsr7nAhUBsaQKHUD0BEkQ_AUoAnoECA0QBA&biw=800&bih=466>

* Το λογότυπο του «Χαμόγελου του Παιδιού» ανακτήθηκε από:

<https://www.google.com/search?q=%CF%87%CE%B1%CE%BC%CE%BF%CE%B3%CE%B5%CE%BB%CE%BF+%CF%84%CE%BF%CF%85+%CF%80%CE%B1%CE%B9%CE%B4%CE%B9%CE%BF%CF%85&rlz=1C1AOHY_elGR712GR712&sxsrf=ACYBGNTazgx_-E7V_ImOS1CwOqDvjKD2kg:1581041763620&source=lnms&tbm=isch&sa=X&ved=2ahUKEwjr_8fFr77nAhWQ-aQKHSLWAgIQ_AUoAXoECAsQAw&biw=800&bih=466>

* Το λογότυπο του «Αρκτούρου» ανακτήθηκε από:

<https://www.google.com/search?q=%CE%B1%CF%81%CE%BA%CF%84%CE%BF%CF%8D%CF%81%CE%BF%CF%82&rlz=1C1AOHY_elGR712GR712&sxsrf=ACYBGNSLl4tNBHu-MJhVkuCJRCVHAgAzLQ:1580150171119&source=lnms&tbm=isch&sa=X&ved=2ahUKEwjosJCNtqTnAhXWxcQBHQPoAfAQ_AUoAnoECAsQBA>

* Το λογότυπο του εθελοντικού οργανισμού «iSea» ανακτήθηκε από:

<https://www.google.com/search?rlz=1C1AOHY_elGR712GR712&tbm=isch&sxsrf=ACYBGNS8n2L3RdPS-Ww9WAS-YmXju1_bKw%3A1580150218469&sa=1&ei=yi0vXvKsHMmX1fAP19WQ-Ao&q=iSea>